projecte-aina/catalan_government_crawling huggingface dataset:
Text legislatiu que inclou tant els aspectes preventius, educatius, socials, assistencials i d'atenció posterior a les víctimes de violència de gènere com la normativa civil que incideix en l'àmbit familiar o de convivència on principalment es produeixen les agressions, així com el principi de subsidiarietat en les administracions públiques.
Aborda la resposta punitiva que han de rebre totes les manifestacions de violència que aquesta Llei regula, enfocades d'una manera integral i multidisciplinària.
Llei orgànica aprovada per les Corts Espanyoles l'any 2007 amb la voluntat de vetllar pel principi d'igualtat entre homes i dones, des de la prevenció de conductes discriminatòries i amb la previsió de polítiques actives per fer efectiu el principi d'igualtat de tracte entre dones i homes, que suposa l'absència de qualsevol discriminació, directa o indirecta, per raó de sexe, i, especialment, les derivades de la maternitat, l'assumpció d'obligacions familiars i l'estat civil.
Normativa que defineix el concepte de violència masclista, les formes d'exercir-la i els àmbits en què es pot produir i els mitjans per identificar-la, així com els instruments d'intervenció integral de les administracions públiques davant les situacions de violència masclista.
També recull els mecanismes de coordinació de recursos i serveis públics per a l'atenció, l'assistència, la protecció, la recuperació i la reparació de les dones que han patit o pateixen violència masclista en l'àmbit territorial de Catalunya, així com el dret d'aquestes dones a la restitució del seu projecte de vida.
Aquesta llei preveu actuacions en els àmbits de la recerca, la formació, la sensibilització i la prevenció i detecció en matèria de violència masclista.
És una llei que té com a objectiu garantir el dret a la igualtat i a la no-discriminació per motius d'orientació sexual i identitat o expressió de gènere, i per assegurar que a Catalunya es pugui viure la diversitat sexual i afectiva en llibertat.
• Estableix les condicions per garantir els drets de les persones lesbianes, gais, bisexuals, transgènere i intersexuals (LGBTI).
• En facilita la participació i representació en tots els àmbits de la vida social.
• Promou la supressió d'estereotips que afecten la imatge de les persones LGBTI.
Llei del Parlament de Catalunya per dur a terme polítiques i actuacions destinades a eradicar el fenomen de la desigualtat entre dones i homes, que col·loca les dones en una situació de subordinació i desavantatge social i econòmic respecte dels homes i que impedeix que les dones exerceixin plenament llurs drets com a ciutadanes.
Taula d'entitats del Tercer Sector Social de Catalunya
Dossier núm. 32 de desembre de 2013 elaborat per la Taula d'entitats del Tercer Sector Social de Catalunya que analitza la situació actual de la gent jove i les polítiques públiques per combatre la precarietat laboral.
El dossier recull la descripció de programes en polítiques de joventut que es duen a terme a diferents països i inclou un seguit de recomanacions finals.
Millorar les polítiques de joventut en relació a la situació laboral de les persones joves.
Tècnics i tècniques de joventut, regidors/ores de joventut i personal especialitzat en inserció laboral.
Nom: Taula d'entitats del Tercer Sector Social de Catalunya
Direcció General de Joventut - Agència Catalana de la Joventut - Observatori Català de la Joventut
Informe elaborat per l'Observatori Català de la Joventut, en col·laboració amb l'Àrea d'Inclusió de l'Agència Catalana de la Joventut (ACJ) el juny de 2020.
La publicació se centra en la situació i les necessitats de les persones joves de Catalunya durant l'estat d'alarma i els mesos següents.
L'informe s'ha elaborat a partir de dades estadístiques provinents d'enquestes i registres administratius, estudis i informes acadèmics, reportatges, notícies i articles periodístics i la consulta amb deu tècnics especialistes de l'ACJ i vint-i-vuit experts o entitats, a partir d'un qüestionari estandarditzat.
L'anàlisi consta de quatre blocs: A) Contagis; B) Àmbits temàtics (educació, treball, habitatge, salut, cultura i participació); C) Eixos de desigualtat (classe social, gènere, origen geogràfic i territori); i D) Reflexions finals.
- Analitzar la situació de les persones joves durant l'estat d'alarma provocat per la crisi sanitària de la COVID-19.
Professionals de joventut i càrrecs electes.
Guia d'orientacions i recomanacions pràctiques per a la promoció de la inclusió social a través dels fons estructurals i d'inversió de l'UE, pel període 2014-2020.
Malgrat que la competència del desenvolupament d'aquests fons és l'estat i les CCAA, aquesta guia pot servir d'orientació pel disseny de programes d'inclusió social.
Promoure la inclusió social i lluitar contra la pobresa i qualsevol altra forma de discriminació.
Personal tècnic de l'adminitració de la Generalitat i dels ens locals.
Aquesta guia pretén crear un marc de referència en relació a la participació de les persones joves, aportant definicions conceptuals i eines metodològiques per vehicular la participació a les polítiques de joventut.
- Aclarir conceptes al voltant de la participació
- Donar pistes per interpretar les diferents formes i nivells de participació
- Manifestar els mecanismes de relació entre els joves i l'Administració i entre la participació i la gestió de les actuacions
Document explicatiu dels grups de discussió com a tècnica d'anàlisi de la realitat juvenil.
El document està dividit en sis punts.
Els quatre primers fan referència a tots els aspectes que
cal treballar abans de la dinamització del grup de discussió, des de la definició a la metodologia de disseny dels grups de discussió amb joves i amb professionals i agents socials del territori.
En el cinquè apartat es treballen aspectes relacionats pròpiament amb la dinamització dels grups de discussió.
Finalment, en el sisè i darrer punt, es donen unes pinzellades sobre els models d'anàlisi del discurs.
Donar pautes perquè els tècnics i les tècniques de joventut puguin portar a terme aquests grups de discussió al seu territori.
Institut Català d'Avaluació de Polítiques Públiques (Ivàlua)
En aquesta publicació es presenta la necessitat de descriure correctament les polítiques públiques, tot presentant la teoria del canvi com a eina de disseny de polítiques i mostra com se'n pot avaluar.
- Conèixer els conceptes, els mètodes i les tècniques per avaluar el disseny de les polítiques públiques.
Personal tècnic interessat en la planificació i avaluació de les polítiques de joventut.
Adreça postal: Gran Via de les Corts Catalanes, 680, 3r - 08010 Barcelona
Estudi elaborat per l'Agència Catalana del Consum el 2011 per conèixer la realitat juvenil de Catalunya en relació a l'ús que fan de les noves tecnologies, especialment quin consum fan de telefonia mòbil i ordinadors i quin consum fan a través d'internet.
Conèixer com interactuen els i les joves amb les noves tecnologies i la presència que aquestes tenen en les seves vides.
Nom: Agència Catalana del Consum
Institut Català d'Avaluació de Polítiques Públiques (Ivàlua)
En aquesta publicació es presenten els conceptes principals, els mètodes, tècniques i les fases d'un procés d'avaluació de necessitats socials.
Aquesta guia, publicada l'any 2009, és la segona guia de la Col·lecció Ivàlua de guies pràctiques sobre avaluació de polítiques públiques.
- Conèixer els conceptes, mètodes, tècniques i fases de l'avaluació de necessitats socials.
Adreça postal: Gran Via de les Corts Catalanes, 680, 3r - 08010 Barcelona
Ivàlua (Institut Català d'Avaluació de Polítiques Públiques)
Ivàlua publica aquesta guia on es poden trobar unes primeres indicacions sobre què és i per a què serveix l'avaluació, cinc passos previs per enfocar l'avaluació i un test per comprovar prèviament si l'avaluació és viable.
- Facilitar l'avaluació de les polítiques públiques.
El Servei Comarcal de Joventut del Consell Comarcal del Maresme va publicar l'any 2007 aquesta guia per tal d'orientar les avaluacions dels plans locals de joventut dels municipis de la seva comarca.
En aquesta guia es troben continguts conceptuals (què és avaluar) i metodològics, entre d'altres.
La guia és fruit del Seminari Tècnic de Cultura d'Avaluació dins el marc del Conveni pel projecte Avaluació de plans locals de joventut, on participaven,a més del Consell Comarcal, els següents ajuntaments: Ajuntament d'Alella, Ajuntament d'Argentona, Ajuntament d'El Masnou, Ajuntament de Premià de Dalt, Ajuntament de Sant Pol de Mar.
- Orientar les avaluacions dels plans locals de joventut.
Nom: Servei Comarcal de Joventut del Maresme
Direcció General de Joventut - Agència Catalana de la Joventut.
Aquesta publicació de 2002 planteja uns consells i unes orientacions per realitzar una anàlisi rigorosa però alhora senzilla, proposant una sèrie d'indicadors quantitatius i uns consells per fer una anàlisi qualitativa.
La proposta és genèrica i el conjunt de dades que s'analitzen no són imprescindibles per a cada realitat territorial, encara que sí és recomanable la consulta.
- Oferir eines conceptuals i metodològiques per conèixer la realitat juvenil del territori.
Personal tècnic d'ajuntaments i consells comarcals.
ERYICA (Agència Europea d'Informació Juvenil i Assessorament)
Recull de 21 bones pràctiques en informació juvenil de diferents països d'Europa.
Les experiències estan organitzades temàticament en quatre àmbits:
- Informació i educació mediàtica
La Guia dedica una fitxa a cada experiència en què descriu el projecte, les fites assolides, el número de participants, les eines d'informació juvenil i un contacte.
- Millorar la qualitat de la informació juvenil.
Professionals dels serveis d'informació juvenil.
Aquesta guia, editada per ERYICA i Eurodesk, explora el paper dels serveis juvenils en l'actual context d'emergència climàtica i inclou bones pràctiques i exemples sobre la informació que s'ha de proporcionar per involucrar i empoderar les persones jove en aquest àmbit.
L'Agència Catalana de la Joventut, de la Direcció General de Joventut, ha traduït tres posters sobre:
"Activitats d'informació juvenil més ecològiques"
"Principis daurats dels serveis d'informació a la joventut ecològics"
- Oferir informació de qualitat a les persones joves perquè es converteixin en ciudadans autònoms, crítics i participatius
Professionals de la informació juvenil dels serveis d'informació juvenil.
Aquesta guia consta de dues parts diferenciades.
En la primera part es presenten, de manera molt sintètica i polaritzada, alguns dels principals debats que hi ha al voltant del món juvenil.
En la segona part hi ha un recull bibliogràfic que permet aprofundir en els diferents temes.
- Oferir un coneixement general dels diferents àmbits en què intervenen les polítiques de joventut.
Personal tècnic i càrrecs electes dels ens locals i supralocal
És una guia pràctica per dissenyar un Pla Integral de Joventut, una proposta metodològica per tal que els ajuntaments es puguin dotar d'una eina que els possibiliti desenvolupar polítiques de joventut d'una manera més eficient.
- Oferir eines conceptuals i metodològiques per a l'elaboració dels plans locals de joventut.
Professionals de l'àmbit local, sobretot ajuntaments.
Casa de Cultura de Girona - Diputació de Girona
El Giroscopi Cultural de la Casa de Cultura de Girona, ofereix un catàleg de propostes culturals als ajuntaments.
Els artistes seleccionats per Inund'art (teatre, dansa, música, etc) estan incorporats al catàleg Giroscopi.
Proporcionar una oferta d'activitats culturals als municipis de la demarcació de Girona
Personal tècnic de joventut i càrrecs electes dels ens locals i professionals de l'àmbit de la cultura
Pàgina web: http://www.casadecultura.cat/giroscopi
Es realitzen dos tipus de formació; la bàsica i la continuada.
Per una banda, la Formació Bàsica: un curs d'abast general on s'introdueixen els aspectes bàsics per al desenvolupament professional de les polítiques de joventut.
Enguany aquest curs consta de 200 hores i s'estructura en 3 mòduls: un de general i dos d'especialitzats (gestió i proximitat).
Per una altra banda, la formació continuada té com a finalitat actualitzar els coneixements dels professionals i les seves habilitats.
A Més informació veureu l'oferta formativa realitzada fins ara.
A Recursos relacionats podeu consultar l'oferta que està en vigència.
Capacitar els professionals per desenvolupar polítiques de joventut realistes i integrals.
Personal tècnic i càrrecs electes responsables de les polítiques de joventut
Es tracta de fitxes d'experiències i / o bones pràctiques de projectes realitzats en l'àmbit de la interculturalitat i la inclusió social.
Són projectes desenvolupats per ens locals amb el suport de la Direcció General de Joventut a través de l'Agència Catalana de la Joventut.
Es treballa la interculturalitat i la inclusió social des de diferents àmbits (la formació, la inserció laboral, les TIC...) i destaquen per l'enfocament transversal de la interculturalitat.
En general, són projectes innovadors i que poden ser transferits (servir com a model) a altres municipis i comarques.
Aportar models i experiències als ens locals que vulguin dur a terme projectes en aquests àmbits.
Personal tècnic dels ens locals (ajuntaments i consells comarcals) i altres organismes locals (oficines joves).
Nom: Coordinació Territorial de Joventut a Barcelona - Mawa N'Diaye i Neus Alberich
Apropa Cultura és una iniciativa que uneix teatres, auditoris, festivals i museus amb les entitats del sector social per fer la cultura accessible.
Es vol fomentar l'accés de les persones que més ho necessiten a la cultura i a l'oci inclusiu, alhora que es promou la transformació social a partir de la cultura
Es defensa una comunitat inclusiva capaç de crear condicions adequades a les necessitats de totes les persones.
Millorar l'accés a la cultura dels sectors de la población més desafavorits.
Personal tècnic de joventut i càrrecs electes dels ens locals i professionals de l'àmbit de la cultura
Catàleg d'espectacles de les companyies de teatre i dansa i actuacions de les formacions musicals de Catalunya.
Inclou també un recull de teatres i auditoris dels municipis barcelonins i una agenda amb els espectacles de Barcelona i les comarques de la província.
L'Oficina de Difusió Artística (ODA) ofereix els seus serveis als municipis de la província de Barcelona.
Millorar l'accés i el consum cultural dels ciutadans de la província de Barcelona.
Ens locals de la província de Barcelona.
Generalitat de Catalunya - Departament de Cultura
Escena 25 és una campanya social impulsada pel Departament de Cultura que vol afavorir l'accés a espectacles de teatre, circ, dansa i concerts, que permetrà també donar a conèixer les programacions estables destinades als i les joves dels equipaments públics i privats.
Facilitar l'accés dels i les joves a l'oferta cultural
Personal tècnic de joventut i càrrecs electes dels ens locals i professionals de l'àmbit de la cultura
Recull d'ajuts econòmics de les diferents diputacions provincials de Catalunya per al foment de les activitats culturals, que entre altres coses, poden afavorir l'accés dels i les joves a la cultura.
Inclou també els ajuts a projectes culturals de l'Euroregió Pirineus Euromediterrània.
- Afavorir l'accés a la cultura de les persones joves
Personal tècnic i càrrecs electes dels ens locals i professionals de l'àmbit de la cultura
Informe que recull l'anàlisi de les dades principals del Sistema d'indicadors sobre la joventut a Catalunya (SIjove) sobre diferents àmbits: població jove, educació, treball, habitatge, cultura, salut, participació i inclusió social.
Les dades del SIjove i els informes s'actualitzen anualment i mostren quina ha estat l'evolució de la situació de les persones joves durant el darrer any.
El primer informe publicat és de l'any 2010.
- Analitzar l'impacte que ha tingut la crisi en les condicions de vida dels i les joves, els valors i les actituds de la gent jove.
- Conèixer l'evolució econòmica, política, cultural o identitària de la gent jove.
Professionals de les polítiques de joventut i regidors/es de joventut.
Àrea: Observatori Català de la Joventut
Publicació de la col·lecció Infància i Adolescència (núm. 6) impulsada per la Direcció General d'Atenció a la Infància i Adolescència el 2012 que posa de manifest les dificultats derivades dels processos deficitaris d'educació reglada pels quals passen les persones joves als sistemes de protecció.
La recerca valora la importància de construir itineraris escolars per a aquests joves i ajudar-los a assolir la màxima qualificació educativa per integrar-los socialment.
Millorar els itineraris educatius dels i les joves extutelats a partir de l'anàlisi de la situació actual.
Professionals de joventut i de l'àmbit de la infància i l'adolescència en general.
Nom: Direcció General d'Atenció a la Infància i l'Adolescència
Adreça postal: Edifici Paral·lel Avinguda Paral·lel, 52 - 08001 Barcelona
Observatori de les dones als mitjans de comunicació
Es tracta d'un conjunt d'eines que inclou un qüestionari interactiu en format web amb l'objectiu que es pugui auditar el sexisme en les diferents iniciatives de comunicació.
El qüestionari s'articula a partir de preguntes senzilles tipus test, de resposta tancada.
Al final del test, s'obtindrà una qualificació per avaluar si es perceben indicis de missatges sexistes en la comunicació o no, i en cas afirmatiu, quines en són les causes.
Per tal d'afavorir aquesta capacitat de regulació i autoregulació, el recurs es composa també d'una anàlisi de casos i d'un decàleg de recomanacions.
Lluitar contra la transmissió del sexisme a través de la comunicación.
Personal tècnic de joventut i professionals dels mitjans de comunicación.
Observatori de les dones en els mitjans de comunicació
L'Eina d'identificació per al desenvolupament de la competència social, elaborat amb la col·laboració de professionals dels serveis socials municipals, reuneix un conjunt de 25 competències clau per gestionar les responsabilitats personals i socials implicades en el procés permanent de socialització.
L'Eina s'estructura en un dossier per a professionals i un altre per adolescents, vol ser un estri mitjançant el qual els adolescents puguin:
- Identificar part del capital competencial propi (competències fortes i competències a millorar).
- Detectar els elements de competència a desenvolupar.
- Definir i executar el Pla de desenvolupament de competències.
Identificar les competències socials de joves i adoslescents
Nom: Àrea d'Atenció a les Persones, Diputació de Barcelona
Adreça postal: Pg. de la Vall d'Hebron, 171.Recinte Mundet 08035 Barcelona
Material de la conferència realitzada per Eva Sanagustín, experta en marquèting i comunicació en línia, en el marc de les II Jornades Barcelonès Jove en Xarxa.
Web 2.0., joves i serveis de joventut (29 d'abril de 2011).
El document explica, pas a pas, com els serveis de joventut han de planificar la seva presència a les xarxes socials per tenir una comunicació eficaç amb els joves.
Conèixer com realitzar i implementar un pla de mitjans socials als serveis de joventut per connectar amb els joves.
Professionals de joventut dels serveis d'informació juvenil.
Nom: Servei comarcal de joventut del Barcelonès
11 consells bàsics per al personal tècnic dels serveis d'informació en relació a l'ús de les xarxes socials.
El document es va elaborar en el context de la Trobada de Community Managers dels Serveis d'Informació Juvenil organitzada pel Consell Comarcal del Barcelonès el dia 20 de setembre de 2012.
Millorar el coneixement dels i les professionals de joventut que treballen fent ús de les xarxes socials.
Nom: Consell Comarcal del Barcelonès
És un document on s'explica de manera gràfica i esquemàtica quina és la documentació a annexar en la sol·licitud del contracte programa 2017 segons la situació dels ens locals.
És el document que s'haurà d'adjuntar a la presentació del projecte de l'Oficina Jove per l'any 2017.
Cal emplenar tots els apartats de la fitxa model.
És el document descriptiu de les bases del Pla local de joventut que els municipis de més de 500 habitants hauran d'adjuntar a la sol·licitud de la fitxa 43 del Contracte Programa de l'any 2017.
És el document descriptiu del Pla d'actuació anual en Joventut 2017 que els municipis de més de 500 habitants hauran d'adjuntar a la sol·licitud de la fitxa 43 del Contracte Programa de l'any 2017.
És el document descriptiu de les bases del Pla d'actuació anual en Joventut i pressupost total 2017 que els consells comarcals hauran d'adjuntar a la sol·licitud de la fitxa 43 del Contracte Programa de l'any 2017.
Subdirecció General d'Equipaments Culturals
El mapa permet consultar informació pràctica (ubicació, titularitat, pàgina web, etc) sobre més de 3.500 equipaments culturals de Catalunya i situar-los en un mapa.
- Fomentar l'accés de la ciutadania a la cultura a través de la pràctica cultural activa, de manera individual o col·lectiva.
- Identificar els equipaments cultural arreu del territorio.
Nom: Subdirecció General d'Equipaments Culturals
El Cens de la Direcció General de Joventut és una base de dades on consten les principals dades de les entitats juvenils de Catalunya.
- les que són públiques i que es posen a l'abast de la ciutadania (nom, adreça, forma de contacte, tipus d'entitat...).
- les que són privades que s'usen exclusivament per a la gestió pròpia de la Direcció General de Joventut.
Tenir un retrat de la realitat associativa juvenil de Catalunya per tal de:
- donar-lo a conèixer al conjunt de la societat
- tenir definit l'univers associatiu sobre el qual actua la Direcció General de Joventut oferint-li suport i assessorament
Requisits d'accés: Perquè una entitat pugui estar inscrita al Cens de la Direcció General de Joventut ha de complir un seguit de condicions que es detallen a la normativa corresponent.
Tanmateix, el requisit principal és que en els principis estatutaris de l'entitat hi figurin els joves com a protagonistes o com a destinataris.
Càrrec: Tècnic de gestió del Cens de la Direcció General de Joventut
Institut Català de les Dones, Generalitat de Catalunya
Es tracta de materials d'informació i sensibilització per avançar en la detecció i prevenció de les violències sexuals i la seva eradicació.
Consisteix en l'edició electrònica de dues publicacions, una adreçada a dones i una altra a homes, amb missatges per prendre consciència i ajudar a identificar la violència sexual, des de la seva forma simbòlica fins a l'agressió sexual, i eines per actuar-hi.
En el cas de la publicació adreçada a dones, els materials també ofereixen recursos per a l'atenció i eines per al procés de recuperació.
Eradicar les violències sexuals
- Personal tècnic de joventut dels ens locals i càrrecs electes.
Butlletí trimestral que dona accés als sumaris electrònics de les darreres revistes rebudes i conté els resums d'una selecció d'articles destacats.
- Satisfer les necessitats a nivell documental i bibliogràfic dels agents que desenvolupen polítiques de joventut així com també les dels usuaris generals.
- Difondre i facilitar l'accés als articles del fons de publicacions periòdiques que disposa el Centre de Documentació Juvenil.
Personal tècnic i càrrecs electes dels ens locals i responsables d'entitats de joventut.
Butlletí trimestral que conté una selecció de les principals obres d¿interès sobre la joventut que s'han incorporat al fons del Centre de Documentació Juvenil (CDJ).
Inclou també documentació consultable en línea i productes documentals elaborats pel CDJ.
- Difondre i facilitar l'accés de les darreres adquisicions al fons documental que disposa el Centre de Documentació Juvenil.
És el bloc del Consell de Formació Professional (FP), l'òrgan de referència de la Generalitat de Catalunya en matèria d'FP.
Al bloc s'informa dels temes d'interès al voltant de l'FP, així com d'esdeveniments, de publicacions, etc.
- Impulsar la Formació Professional
- Difondre informació al voltant de la Formació Professional
- Professionals de la formació professional
Càrrec: Responsable de comunicació